Document ID: /roh_data/filtered/fineweb-2-filterrobots_roh.jsonl.gz/36772

Il velo en Grischun
L’emprima giada rapporta la pressa rumantscha da questa «marveglia dal temp» en la Ligia Grischa dal 1869. E la gasetta propona er gist in num rumantsch:
Vadabot - Aschia secloma ina maschina, cun la quala in viandont sa far tochen 4 uras en circa 60 mintutas.
Ella rapporta era che a New York datti gia «bucca meins che 5000 cavaliers sgulonds». Dentant mo pauc davent, a Landquart, vegnivan gia dapli in onn producì ils emprims velos made en Grischun.
Rodas e rom da quest emprim velo grischun eran da fier, uschia che quest mil sin duas rodas pasava var 30 kg.
L'istoricher da traffic Benedikt Meyer raquinta en la Marella sco che il chaval d'atschal da la high society è sa sviluppà al mil sin dus rodas, lura al giugaret per uffants, per daventar puspè il vehichel per hipsters.
Il velo oz
Il trenader e mecanist da velos Ignaz Arpagaus declera daco che la roda è anc oz l'alfa e l'omega da mintga bun velo.
Miu favurit ei momentan natiralmain la roda da 29 zolls, la roda gronda, ins ha ina massa avantatgs!
L'istorgia ed istorgias enturn las dus rodas che han revoluziunà il traffic e fatschentà medis, decans, policists, feministas e champiuns olimpics.
Repetiziun dal matg 2017. Durant la stad preschenta la Marella er quest onn inqual perla radiofonica ord noss archiv.